**Į mūsų prašymus atsiliepiam: Viešpatie, išlaikyk mus vienybėje.**

Viešpats stiprina tuos, kurie juo pasitiki. Tejaučia visi čia susirinkusieji Dievo veikimą savo gyvenime ir visados težino, kad Viešpats ir artimieji jais rūpinasi. *Meldžiam, Viešpatie, išlaikyk mus vienybėje.*

Tebūna mūsų visų namai lietuviškai vaišingi, o šeimos atviros pagalbos stokojantiems. *Meldžiam, Viešpatie, išlaikyk mus vienybėje.*

Dieve, prašome Tavęs, kad šį vakarą atnaujinę santuokos įžadus, Tavo akivaizdoje visada galėtume kartu melstis ir dalintis Tavo meile, kai lengva ir kai sunku. *Meldžiam, Viešpatie, išlaikyk mus vienybėje.*

Meldžiamės už visus tuos, kurie išgyvena sunkumus savo šeimoje, kad spręstų juos meilės vedami. *Meldžiam, Viešpatie, išlaikyk mus vienybėje.*

Meldžiamės už vienišuosius, našles ir našlius, bei nusivylusius meile, santuoka ar šeima - kad jie pajustų, jog viltis yra galingesnė už neviltį ir džiaugsmas už liūdesį. *Meldžiam, Viešpatie, išlaikyk mus vienybėje.*

Meldžiamės už susižadėjusias poras, kad priėmę santuokos sakramentą, būtų vieningi ir maldingi Viešpaties akivaizdoje. *Meldžiam, Viešpatie, išlaikyk mus vienybėje.*

Meldžiamės , kad savo širdyse atnaujintume pažadus, kuriais esame įsipareigoję vienas kitam ir kad mūsų ryšys būtų šviesus ir stiprus per visas gyvenimo dienas. *Meldžiam, Viešpatie, išlaikyk mus vienybėje.*